pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมบัญชีกลางแจงการเบิกค่าใช้จ่ายกรณียกเลิกหรือเลื่อนการเดินทางไปราชการ การจัดฝึกอบรม การจัดประชุมระหว่างประเทศ จากการแพร่ระบาดเชื้อไวรัสโคโรนา 2019 [กระทรวงการคลัง]
วันเสาร์ที่ 14 มีนาคม 2563
กรมบัญชีกลางแจงการเบิกค่าใช้จ่ายกรณียกเลิกหรือเลื่อนการเดินทางไปราชการ การจัดฝึกอบรม การจัดประชุมระหว่างประเทศ จากการแพร่ระบาดเชื้อไวรัสโคโรนา 2019 [กระทรวงการคลัง]
กระทรวงการคลังอนุมัติหลักการเบิกจ่ายค่าใช้จ่าย กรณียกเลิกหรือเลื่อนการเดินทางไปราชการ การจัดฝึกอบรม การจัดงาน และการจัดประชุมระหว่างประเทศ เนื่องจากการแพร่ระบาดของเชื้อไวรัสโคโรนา 2019 เพื่อให้ส่วนราชการสามารถเบิกจ่ายค่าใช้จ่ายได้อย่างถูกต้อง
กระทรวงการคลังอนุมัติหลักการเบิกจ่ายค่าใช้จ่าย กรณียกเลิกหรือเลื่อนการเดินทางไปราชการ การจัดฝึกอบรม การจัดงาน และการจัดประชุมระหว่างประเทศ เนื่องจากการแพร่ระบาดของเชื้อไวรัสโคโรนา 2019 เพื่อให้ส่วนราชการสามารถเบิกจ่ายค่าใช้จ่ายได้อย่างถูกต้อง และเป็นไปในแนวทางเดียวกัน
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า เนื่องจากการแพร่ระบาดของโรคติดเชื้อไวรัสโคโรนา 2019 ส่งผลให้ส่วนราชการต่าง ๆ มีความจําเป็นต้องยกเลิกหรือเลื่อนการเดินทางไปราชการ การจัดฝึกอบรม การจัดงาน และการจัดประชุมระหว่างประเทศในพื้นที่ที่มีการระบาดของโรค ดังนั้น เพื่อเตรียมรับมือกับสถานการณ์ที่เกิดขึ้น กระทรวงการคลังจึงได้อนุมัติหลักการตามหนังสือด่วนที่สุด ที่ กค 0408.4/ว 35 ลงวันที่ 2 มีนาคม 2563 เรื่องการอนุมัติหลักการเบิกจ่ายค่าใช้จ่ายกรณียกเลิกหรือเลื่อนการเดินทางไปราชการ การจัดฝึกอบรม การจัดงาน และการจัดประชุมระหว่างประเทศ อันเป็นผลสืบเนื่องมาจากการแพร่ระบาดของโรคติดเชื้อไวรัสโคโรนา 2019 (Coronavirus Disease 2019 : COVID-19) เพื่อให้ส่วนราชการสามารถเบิกจ่ายค่าใช้จ่ายดังกล่าวได้อย่างถูกต้อง และเป็นไปในแนวทางเดียวกัน รวมถึงลดภาระของส่วนราชการในการขอทําความตกลงกับกระทรวงการคลัง ดังนี้
1. กรณียกเลิกหรือเลื่อนการเดินทางไปราชการ
1.1 ค่าธรรมเนียมในการคืนหรือเปลี่ยนบัตรโดยสารยานพาหนะในการเดินทางไปราชการ
1.2 ค่าธรรมเนียมในการจองห้องพักล่วงหน้า หรือค่าปรับกรณียกเลิกการจองห้องพัก
1.3 ค่าใช้จ่ายอื่น ๆ ที่จําเป็นในการเดินทาง ที่เตรียมไว้ล่วงหน้า เช่น ค่าธรรมเนียมหนังสือเดินทาง ค่าธรรมเนียมวีซ่า เป็นต้น
2. กรณียกเลิกหรือเลื่อนการจัดฝึกอบรม การจัดงาน และการประชุมระหว่างประเทศ หรือการเข้ารับการฝึกอบรม การเข้าร่วมงาน การเข้าร่วมการประชุมต่าง ๆ
2.1 ค่าใช้จ่ายที่จําเป็นในการจัดฝึกอบรม การจัดงาน หรือการจัดประชุมระหว่างประเทศ ซึ่งได้เตรียมการไว้ล่วงหน้า
2.2 ค่าใช้จ่ายในการเข้าร่วมการฝึกอบรม การเข้าร่วมงาน การเข้าร่วมการประชุมระหว่างประเทศ เช่น ค่าลงทะเบียน ค่าธรรมเนียมหนังสือเดินทาง ค่าธรรมเนียมวีซ่า ค่าพาหนะ ค่าเช่าที่พัก ค่าธรรมเนียมหรือค่าปรับในการยกเลิกหรือเปลี่ยนบัตรโดยสาร และค่าปรับในการยกเลิกที่พัก
“การเบิกค่าใช้จ่ายที่จําเป็นข้างต้น จะต้องได้รับอนุมัติให้ยกเลิกหรือเลื่อนการเดินทางไปราชการ การจัดฝึกอบรม การจัดงาน และการจัดประชุมระหว่างประเทศ จากหัวหน้าส่วนราชการเจ้าของงบประมาณหรือหัวหน้าส่วนราชการต้นสังกัดก่อนแล้วแต่กรณี จึงจะสามารถเบิกค่าใช้จ่ายดังกล่าวได้ โดยให้อยู่ในดุลพินิจของหัวหน้าส่วนราชการเจ้าของงบประมาณ ซึ่งสามารถเบิกค่าใช้จ่ายได้เท่าที่จ่ายจริง ตามความจําเป็น เหมาะสม และประหยัด ” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-ขสมก. ใช้มาตรการรักษาระยะห่างทางสังคม กำหนดจุดโดยสาร ลดความแออัดบนรถ ลดเสี่ยงติดเชื้อโควิด-19 [กระทรวงคมนาคม]
วันอังคารที่ 31 มีนาคม 2563
ขสมก. ใช้มาตรการรักษาระยะห่างทางสังคม กําหนดจุดโดยสาร ลดความแออัดบนรถ ลดเสี่ยงติดเชื้อโควิด-19 [กระทรวงคมนาคม]
ขสมก. ใช้มาตรการรักษาระยะห่างทางสังคม กําหนดจุดโดยสาร ลดความแออัดบนรถ ลดเสี่ยงติดเชื้อโควิด-19
องค์การขนส่งมวลชนกรุงเทพ (ขสมก.) คุมเข้มมาตรการป้องกันการแพร่กระจายโรคโควิด-19 ตามพรก. ฉุกเฉิน โดยกําหนดจุดนั่ง - ยืนบนรถโดยสาร เว้นระยะห่างทางสังคม (Social Distancing)เพื่อความปลอดภัยของผู้ใช้บริการ
ด้วยสถานการณ์ปัจจุบันมีการแพร่ระบาดของโรคติดเชื้อไวรัสโคโรนา 2019 (COVID-19) อย่างรวดเร็วและขยายเป็นวงกว้าง ขสมก.ในฐานะที่เป็นหน่วยงานให้บริการประชาชน ด้วยรถโดยสารประจําทาง ได้ตระหนักถึงการป้องกันการแพร่เชื้อดังกล่าว ในข้อกําหนดออกตามความในมาตรา 9 แห่ง พระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับ 1) ข้อ 11 มาตรการป้องกันโรค และดําเนินการตามประกาศกรมการขนส่งทางบก เรื่อง มาตรการปฏิบัติเพื่อควบคุมการแพร่ระบาดของเชื้อไวรัสโคโรนา 2019 (COVID-19) สําหรับผู้ประกอบการขนส่งด้วยรถโดยสารและรถยนต์สาธารณะ สถานีขนส่งผู้โดยสาร และผู้โดยสาร
ขสมก.ห่วงใยในความปลอดภัยของผู้ใช้บริการ จึงมีมาตรการลดความเสี่ยงในการแพร่เชื้อไวรัสโคโรนา 2019 (COVID-19) โดยได้ดําเนินการครบตามมาตรการป้องกันโรคแล้วทุกข้อ และปฏิบัติมาอย่างต่อเนื่อง ตั้งแต่มีการเริ่มระบาดของโรค ดังนี้
ก่อนนํารถออกให้บริการ รถโดยสารทุกคันจะทําการฉีดพ่นฆ่าเชื้อภายในรถ และเช็ดด้วยน้ํายาฆ่าเชื้อ บริเวณที่ประชาชนต้องจุดสัมผัส (กริ่งสัญญาณ,ราวจับ,เบาะโดยสาร และที่พักผู้โดยสาร)
ให้บริษัทเหมาซ่อมดําเนินการล้างระบบปรับอากาศเป็นประจําอย่างต่อเนื่อง
ติดตั้งจุดให้บริการแอลกอฮอล์เจลฆ่าเชื้อ เพื่อให้ประชาชนใช้ทําความสะอาดมือขณะโดยสารรถ
สําหรับพนักงานประจํารถ ขสมก. ได้มอบหน้ากากอนามัย และถุงมือ ให้พนักงานได้สวมใส่เพื่อลดความเสี่ยงในการรับเชื้อระหว่างปฏิบัติงานบนรถโดยสาร
ขณะนี้ ขสมก. ได้ดําเนินการตามนโยบายการรักษาระยะห่างทางสังคม (Social Distancing) โดยขอความร่วมมือผู้ใช้บริการไม่นั่งในที่นั่งที่ติดสติ๊กเกอร์“งดนั่งชิด โควิด ป้องกันได้” ซึ่งกําหนดให้ที่นั่งเดี่ยวสามารถนั่งได้ตามปกติ สําหรับที่นั่งคู่ ให้ผู้ใช้บริการนั่งชิดกระจกเพียง 1 ที่นั่ง และกําหนดจุดยืนบนพื้นรถโดยสาร เว้นระยะห่าง 1 เมตร หากครบตามจํานวนที่กําหนดไว้ พนักงานเก็บค่าโดยสารจะแจ้งให้ผู้โดยสารรอใช้บริการรถโดยสารคันถัดไป รวมทั้งสวมใส่หน้ากากอนามัยทุกครั้งขณะโดยสารรถสาธารณะ เพื่อป้องกันตนเองและผู้ร่วมเดินทาง โดยขอความร่วมมือผู้ใช้บริการปฏิบัติตามอย่างเคร่งครัด ทั้งนี้ ขสมก.ยังคงยืนหยัดยึดมั่นในการบริการประชาชนอย่างทั่วถึง และปลอดภัย
--------------------------------------------------------------------
ต้องการทราบรายละเอียดเพิ่มเติมเกี่ยวกับการใช้บริการ สอบถามเส้นทางรถเมล์ หรือ แนะนําบริการได้ที่ www.bmta.co.th , facebook bmta@bmta.co.th หรือ ศูนย์ Call Center 1348 ทุกวัน  ตั้งแต่เวลา 05.00 - 22.00 น. เป็นต้นไป
รัฐบาลไทย-ข่าวทำเนียบรัฐบาล-นายกรัฐมนตรีอวยพรให้ทุกคนมีความสุข สุขภาพแข็งแรง ดำรงตนอยู่ในศีลธรรม สะอาดทั้งร่างกายและจิตใจช่วงเทศกาลกินเจ
วันอาทิตย์ที่ 29 กันยายน 2562
นายกรัฐมนตรีอวยพรให้ทุกคนมีความสุข สุขภาพแข็งแรง ดํารงตนอยู่ในศีลธรรม สะอาดทั้งร่างกายและจิตใจช่วงเทศกาลกินเจ
นายกรัฐมนตรีอวยพรให้ทุกคนมีความสุข สุขภาพแข็งแรง ดํารงตนอยู่ในศีลธรรม สะอาดทั้งร่างกายและจิตใจช่วงเทศกาลกินเจ
วันนี้ (29 กันยายน 2562) พลเอก ประยุทธ์ จันทร์โอชา นายกรัฐมนตรีกล่าวถึงช่วงเทศกาลถือศีลกินเจ ประจําปี 2562 ระหว่างวันที่ ‪29 กันยายน – 7 ตุลาคม 2562‬ ว่า เป็นกิจกรรมที่สร้างบุญ สร้างกุศล จึงขอเชิญชวนให้ประชาชนร่วมรักษาศีล เจริญภาวนา ปฏิบัติตามหลักธรรมทางศาสนาตามวิถีปฏิบัติที่ดีงาม และที่สําคัญร่วมกันทําความดีด้วยหัวใจ ซึ่งช่วงเทศกาลดังกล่าว คงไม่ใช่เพียงการไม่กินเนื้อสัตว์ แต่ต้องดํารงตนอยู่ในศีลธรรมอันดีงาม มีความบริสุทธิ์สะอาด งดงามทั้งกาย วาจา ใจ
“การถือศีลกินเจ เป็นสิริมงคลแก่ตนเอง จึงขอเชิญชวนพี่น้องประชาชนมาช่วยกันทําเพื่อตัวเอง ชําระร่างกายและจิตใจของเราด้วยการกินเจ ขอความร่วมมือพ่อค้าแม่ค้า ช่วยกันรักษาคุณภาพสินค้า ทั้งผัก ผลไม้ และอาหารปรุงสําเร็จ ให้ราคาเป็นตามกลไกตลาดตามปกติ อย่าขึ้นราคาในช่วงดังกล่าว และขอให้ทุกคนมีความสุข สุขภาพแข็งแรง” นายกรัฐมนตรีกล่าว
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานคณะกรรมการอาหารและยาชี้แจง น้ำดื่มบรรจุขวดของประเทศไทย ยังคงมีความปลอดภัยต่อผู้บริโภค
วันศุกร์ที่ 23 มีนาคม 2561
สํานักงานคณะกรรมการอาหารและยาชี้แจง น้ําดื่มบรรจุขวดของประเทศไทย ยังคงมีความปลอดภัยต่อผู้บริโภค
สํานักงานคณะกรรมการอาหารและยาชี้แจง น้ําดื่มบรรจุขวดของประเทศไทย ยังคงมีความปลอดภัยต่อผู้บริโภค
วันที่ 17 มีนาคม 2561 นพ.วันชัย สัตยาวุฒิพงศ์ เลขาธิการคณะกรรมการอาหารและยา สํานักงานคณะกรรมการอาหารและยา (อย.) กระทรวงสาธารณสุข ชี้แจงประเด็นสารปนเปื้อนในน้ําดื่มบรรจุขวด ตามที่องค์กรสื่อไม่แสวงผลกําไร Orb Media ในสหรัฐอเมริกา เผยแพร่ผลการศึกษา พบว่าน้ําดื่มบรรจุขวดหลายยี่ห้อที่วางจําหน่ายใน 9 ประเทศ รวมถึงไทย มีการปนเปื้อนของอนุภาคพลาสติกขนาดเล็ก อาจมีส่วนเพิ่มความเสี่ยงของโรคมะเร็งบางชนิด ทําให้จํานวนอสุจิลดลง และเพิ่มความรุนแรงของโรค เช่น สมาธิสั้น และออทิสติก ล่าสุดองค์การอนามัยโลกเตรียมทบทวนเรื่องอันตรายจากพลาสติกในน้ําดื่มบรรจุขวดแล้วนั้น อย. ขอชี้แจงดังนี้
จากผลงานวิจัยตามข่าว ยังไม่มีหลักฐานที่แน่ชัดจากรายงานการศึกษาหรืองานวิจัยที่ระบุว่าการปนเปื้อนดังกล่าวเป็นอันตรายต่อสุขภาพของมนุษย์ ซึ่งทั้งองค์การอนามัยโลก WHO และองค์การอาหารและยาสหรัฐอเมริกา ยังไม่ได้รับรองผลการการศึกษาดังกล่าว
สําหรับประเทศไทย น้ําดื่มบรรจุขวดยังคงมีความปลอดภัยต่อผู้บริโภคโดยสํานักงานคณะกรรมการอาหารและยา ได้กําหนดคุณภาพน้ําดื่มบรรจุขวดตามมาตรฐานสากล ซึ่งประกอบไปด้วยภาชนะบรรจุขวดน้ําดื่มที่ทําจากพลาสติก ต้องมีคุณภาพเป็นไปตามประกาศกระทรวงสาธารณสุข (ฉบับที่ 295) พ.ศ.2548 เช่น สะอาดไม่มีสารหรือสีออกมาปนเปื้อนกับอาหาร ในปริมาณที่อาจเป็นอันตรายต่อสุขภาพ ไม่มีจุลินทรีย์ที่ทําให้เกิดโรค พบปริมาณตะกั่วและแคดเมียมในพลาสติกได้ไม่เกินชนิดละ 100 มิลลิกรัมต่อ 1 กิโลกรัม เป็นต้น
น้ําดื่มจะต้องมีคุณภาพตามประกาศกระทรวงสาธารณสุข (ฉบับที่ 61) พ.ศ. 2524 และฉบับแก้ไขเพิ่มเติม ซึ่งอ้างอิงตามข้อแนะนําของ WHO ส่วนสถานที่ผลิตต้องปฏิบัติตามหลักเกณฑ์และวิธีการที่ดีในการผลิตอาหาร (GMP) มีการควบคุมการผลิต ตั้งแต่การปรับคุณภาพน้ําเพื่อขจัดอันตรายและสิ่งแปลกปลอมต่าง ๆ จนทําให้น้ํามีมาตรฐานตามที่กฎหมายกําหนด รวมถึงต้องมีการล้างภาชนะก่อนการบรรจุทุกครั้ง การควบคุมคุณภาพมาตรฐานและความปลอดภัย ทั้งสถานที่ผลิต ผลิตภัณฑ์ และภาชนะบรรจุน้ําดื่มของประเทศไทยเป็นไปตามมาตรฐานสากล
-------------------------
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลง (MOU) ความร่วมมือการวิจัยเพื่อเตรียมความพร้อมสำหรับสังคมสูงวัย ระหว่างสำนักงานเศรษฐกิจการคลัง กับวิทยาลัยประชากรศาสตร์ จุฬาลงกรณ์มหาวิทยาลัย
วันจันทร์ที่ 25 มิถุนายน 2561
พิธีลงนามบันทึกข้อตกลง (MOU) ความร่วมมือการวิจัยเพื่อเตรียมความพร้อมสําหรับสังคมสูงวัย ระหว่างสํานักงานเศรษฐกิจการคลัง กับวิทยาลัยประชากรศาสตร์ จุฬาลงกรณ์มหาวิทยาลัย
พิธีบันทึกข้อตกลง (MOU) ความร่วมมือการวิจัยเพื่อเตรียมความพร้อมสําหรับสังคมสูงวัย ระหว่างสํานักงานเศรษฐกิจการคลัง กับวิทยาลัยประชากรศาสตร์ จุฬาลงกรณ์มหาวิทยาลัย
นายสุวิชญ โรจนวานิช ผู้อํานวยการสํานักงานเศรษฐกิจการคลัง ร่วมเปิดพิธีและลงนามในพิธีบันทึกข้อตกลง (MOU) ความร่วมมือการวิจัยเพื่อเตรียมความพร้อมสําหรับสังคมสูงวัย ระหว่างสํานักงานเศรษฐกิจการคลัง กับวิทยาลัยประชากรศาสตร์ จุฬาลงกรณ์มหาวิทยาลัย พร้อมด้วยนายวโรทัย โกศลพิศิษฐ์กุล ที่ปรึกษาด้านเศรษฐกิจการคลัง ลงนามเป็นพยาน โดยได้ร่วมลงนามกับรองศาสตราจารย์ ดร. วิพรรณ ประจวบเหมาะคณบดี วิทยาลัยประชากรศาสตร์ จุฬาลงกรณ์มหาวิทยาลัย โดยมีศาสตราจารย์ ดร. ปังปอนด์ รักอํานวยกิจ และผู้ช่วยศาสตราจารย์ ดร. ปัทพร สุคนธมาน รองคณบดีวิทยาลัยประชากรศาสตร์ จุฬาลงกรณ์มหาวิทยาลัย ลงนามเป็นพยาน ในวันจันทร์ที่ 25 มิถุนายน 2561 เวลา 09.30 – 11.00 น. ณ ห้องประชุมป๋วย อึ๊งภากรณ์ ชั้น 7 สํานักงานเศรษฐกิจการคลัง
โดยวัตถุประสงค์ของการลงนามบันทึกข้อตกลง (MOU) ความร่วมมือการวิจัย เพื่อเตรียมความพร้อมสําหรับสังคมสูงวัย ระหว่างสํานักงานเศรษฐกิจการคลัง กับวิทยาลัยประชากรศาสตร์ จุฬาลงกรณ์มหาวิทยาลัย เกิดจากการตระหนักถึงความสําคัญของการเข้าสู่สังคมสูงวัยในประเทศไทย สํานักงานเศรษฐกิจการคลัง (สศค.) ซึ่งมีหน้าที่ในการออกมาตรการและเสนอแนะนโยบาย และวิทยาลัยประชากรศาสตร์ จุฬาลงกรณ์มหาวิทยาลัย เป็นหน่วยงานที่มีข้อมูล และความเชี่ยวชาญเกี่ยวกับผู้สูงวัย จึงได้มีการร่วมมือกันที่จะร่วมโครงการวิจัยเพื่อเตรียมความพร้อมสังคมสูงวัย อันจะนํามาสู่ข้อเสนอแนะเชิงนโยบายที่มีประสิทธิภาพยิ่งขึ้น ทั้งนี้ โครงการวิจัยการเตรียมความพร้อมสําหรับสังคมสูงวัย จะเป็นการศึกษา วิเคราะห์ และแลกเปลี่ยนข้อมูลสังคมผู้สูงอายุระหว่างหน่วยงานทั้งทางด้านเศรษฐกิจและสังคม อาทิ การศึกษาปัญหาเชิงโครงสร้างด้านแรงงานที่เกิดจากสังคมผู้สูงอายุต่อการย้ายถิ่นฐานแรงงานและผลิตภาพแรงงานของไทย การวิเคราะห์ศักยภาพการเติบโตทางด้านเศรษฐกิจของไทยกรณีของสังคมผู้สูงอายุ และภาระทางการคลังของสังคมผู้สูงอายุ เพื่อการเสนอแนะนโยบายและมาตรการทั้งทางด้านเศรษฐกิจและสังคมได้อย่างเหมาะสมและมีประสิทธภาพ เพื่อลดผลกระทบจากสังคมผู้สูงอายุที่มีต่อศักยภาพการเติบโตเศรษฐกิจของประเทศไทยต่อไป
ทั้งนี้ สศค. และวิทยาลัยประชากรศาสตร์ จุฬาลงกรณ์มหาวิทยาลัย จะรายงานความคืบหน้าผลการวิจัยของโครงการดังกล่าวในอนาคตต่อไป
รัฐบาลไทย-ข่าวทำเนียบรัฐบาล-นายกรัฐมนตรีนำข้าราชการทำเนียบรัฐบาลเตะตะกร้อ เพื่อเสริมสร้างทักษะ และสร้างความสามัคคี
วันศุกร์ที่ 6 มกราคม 2560
นายกรัฐมนตรีนําข้าราชการทําเนียบรัฐบาลเตะตะกร้อ เพื่อเสริมสร้างทักษะ และสร้างความสามัคคี
นายกรัฐมนตรีนําข้าราชการทําเนียบรัฐบาลเตะตะกร้อ เพื่อเสริมสร้างทักษะ และสร้างความสามัคคี
วันนี้(4 มกราคม 2560) ‪เวลา 15.00 น.‬ ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําข้าราชการและเจ้าหน้าที่ภายในทําเนียบรัฐบาลออกกําลังกายร่วมกันประจําวันพุธ เพื่อเสริมสร้างร่างกายให้มีสุขภาพกายที่ดี และช่วยให้สมองปลอดโปร่ง โดยมี พลเอก วิลาศ อรุณศรี เลขาธิการนายกรัฐมนตรี ร่วมออกกําลังกายด้วย
นายกรัฐมนตรี เลขาธิการนายกรัฐมนตรี และเจ้าหน้าที่ทําเนียบรัฐบาล ร่วมกันเล่นกีฬาตระก้อประเภทตะกร้อวงใหญ่ ลักษณะและรูปแบบเป็นการเล่นตะกร้อโดยล้อมกันวงในสนามเรียบ ซึ่งจะมีผู้เล่น‪ตั้งแต่ 5 – 8‬ คน โดยท่าทางการเล่นนั้น ก็มีลักษณะเช่นเดียวกับการเล่นตะกร้อ แต่จะเป็นการเตะลูกตะกร้อส่งกันไปมา โดยเน้นที่แรงเตะลูกหรือส่งลูก มิฉะนั้นตะกร้อจะไม่ถึงผู้รับ ซึ่งผู้เล่นจะต้องระมัดระวังจังหวะการเล่น และท่าทางต่าง ๆ ตลอดจนน้ําหนัก หรือแรงเหวี่ยงให้เหมาะสม เพื่อไม่ให้ลูกตะกร้อตกลงสู่พื้น จะต้องใช้ทักษะและความสมัคคีเป็นสําคัญ
ทั้งนี้ นายกรัฐมนตรี ได้ออกกําลังกายเป็นเวลา 45 นาที ก่อนขอเปลี่ยนตัวผู้เล่นเพื่อไปปฏิบัติภารกิจต่อไป
-------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วิธีป้องกันการแพร่ระบาดโควิด-19
วันจันทร์ที่ 6 เมษายน 2563
วิธีป้องกันการแพร่ระบาดโควิด-19
Safe ค่ะ Safe ค่ะ หนูชื่อ Safe มากับ Mask และก็มากับ Gel (Alcohol)
Safe ค่ะ Safe ค่ะ หนูชื่อ Safe มากับ Mask และก็มากับ Gel (Alcohol)
รัฐบาลไทย-ข่าวทำเนียบรัฐบาล-มาตรการส่งเสริมการลงทุนรองรับการย้ายฐานของนักลงทุนต่างประเทศ
วันจันทร์ที่ 16 กันยายน 2562
มาตรการส่งเสริมการลงทุนรองรับการย้ายฐานของนักลงทุนต่างประเทศ
วันจันทร์ที่ 16 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการส่งเสริมการลงทุนรองรับการย้ายฐานของนักลงทุนจากต่างประเทศ หรือ Thailand Plus Package เช่น ปรับปรุงสิทธิประโยชน์และประสิทธิภาพการดําเนินการของหน่วยงาน พัฒนาบุคลากร อํานวยความสะดวกในการประกอบธุรกิจ จัดหาและพัฒนาพื้นที่เพื่อรองรับการลงทุน ฟื้นการเจรจาความตกลงการค้าไทย–อียู และการเข้าร่วมความตกลงหุ้นส่วนทางเศรษฐกิจเอเชียแปซิฟิก เป็นต้น ทั้งนี้ ไทยมีนโยบายพัฒนาเศรษฐกิจที่สอดคล้องกับนโยบายของประเทศต่าง ๆ ทั้งนโยบายมุ่งใต้ใหม่ของเกาหลีใต้ ข้อริเริ่มสายแถบและเส้นทางของจีน ยุทธศาสตร์อินโด-แปซิฟิก ของญี่ปุ่นและสหรัฐฯ และนโยบายมุ่งตะวันออกของอินเดีย ดังนั้นมาตรการดังกล่าวจะช่วยดึงดูดนักลงทุนที่ต้องการย้ายฐานการผลิตมากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-R&I จัดอันดับความน่าเชื่อถือประเทศไทยขึ้นเป็นระดับ A -
วันจันทร์ที่ 11 พฤศจิกายน 2562
R&I จัดอันดับความน่าเชื่อถือประเทศไทยขึ้นเป็นระดับ A -
วันจันทร์ที่ 11 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
บริษัท Rating and Investment Information หรือ R&I ซึ่งเป็นบริษัทจัดอันดับความน่าเชื่อถือรายใหญ่ของญี่ปุ่น ได้ปรับอันดับความน่าเชื่อถือของประเทศไทยจากระดับ BBB+ ขึ้นเป็น A- และคงมุมมองความน่าเชื่อถือที่ระดับเสถียรภาพ โดยปัจจัยสําคัญที่ทําให้ความน่าเชื่อถือของไทยเพิ่มขึ้น เช่น ดําเนินมาตรการเชิงรุกในการพัฒนาอุตสาหกรรมที่มีมูลค่าเพิ่มสูงและพัฒนาเขตเศรษฐกิจพิเศษภาคตะวันออก (EEC), การเกินดุลการค้าและดุลบริการที่เพิ่มขึ้น, บริหารจัดการด้านการคลังที่มีประสิทธิภาพและมีรูปธรรมชัดเจนและการเมืองของประเทศไทยที่มีเสถียรภาพมากขึ้น ทั้งนี้ การปรับอันดับความน่าเชื่อถือดังกล่าวจะช่วยสร้างความเชื่อมั่นให้กับนักลงทุนทั้งในประเทศและต่างประเทศ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมกิจกรรมเชิญธงชาติไทย และครบรอบ ๑๐๐ ปี ธงชาติไทย ณ ทำเนียบรัฐบาล
วันพฤหัสบดีที่ 28 กันยายน 2560
ปลัดกระทรวงยุติธรรม ร่วมกิจกรรมเชิญธงชาติไทย และครบรอบ ๑๐๐ ปี ธงชาติไทย ณ ทําเนียบรัฐบาล
พลเอก ประยุทธ์ จันทร์โอชา นายกรัฐมนตรี เป็นประธานกิจกรรมเชิญธงชาติไทย และร้องเพลงชาติไทย เนื่องในวันพระราชทานธงชาติไทยและครบรอบ ๑๐๐ ปี ธงชาติไทย
ในวันพฤหัสบดีที่ ๒๘ กันยายน ๒๕๖๐ เวลา ๐๘.๐๐ น.
ณ สันติไมตรี ทําเนียบรัฐบาล
พลเอก ประยุทธ์ จันทร์โอชา นายกรัฐมนตรี
เป็นประธานกิจกรรมเชิญธงชาติไทย และร้องเพลงชาติไทย
เนื่องในวันพระราชทานธงชาติไทยและครบรอบ ๑๐๐ ปี ธงชาติไทย
เพื่อเป็นการน้อมรําลึกถึงพระมหากรุณาธิคุณพระบาทสมเด็จพระมงกุฎเกล้าเจ้าอยู่หัว
ที่ทรงพระราชทานธงไตรรงค์เป็นธงชาติ ในปี พ.ศ. ๒๔๖๐
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วม
โอกาสนี้ นายกรัฐมนตรี ได้มอบตราสัญลักษณ์ “๑๐๐ ปี ธงชาติไทย ร้อยดวงใจไทยทั้งชาติ”
ให้แก่ผู้แทนส่วนราชการระดับปลัดกระทรวง ผู้บัญชาการทหาร และตํารวจ
รัฐบาลไทย-ข่าวทำเนียบรัฐบาล-รมต.นร. สุวพันธุ์ฯ ขอบคุณสื่อฯ และเจ้าหน้าที่ประจำทำเนียบฯ ทุกฝ่ายที่ร่วมกันทำงานในปีที่ผ่านมา เพื่อประโยชน์ของบ้านเมือง
วันพฤหัสบดีที่ 19 เมษายน 2561
รมต.นร. สุวพันธุ์ฯ ขอบคุณสื่อฯ และเจ้าหน้าที่ประจําทําเนียบฯ ทุกฝ่ายที่ร่วมกันทํางานในปีที่ผ่านมา เพื่อประโยชน์ของบ้านเมือง
รมต.นร. สุวพันธุ์ฯ ขอบคุณสื่อฯ และเจ้าหน้าที่ประจําทําเนียบฯ ทุกฝ่ายที่ร่วมกันทํางานในปีที่ผ่านมา เพื่อประโยชน์ของบ้านเมือง หวังในอนาคตทํางานร่วมกันด้วยความเข้าใจ ช่วยเหลือเกื้อกูลซึ่งกันและกันทั้งสองฝ่าย
วันนี้ (19 เม.ย.61) เวลา 12.10 น. ณ ตึกสันติไมตรี ทําเนียบรัฐบาล นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีได้กล่าวในงานพบปะสื่อมวลชนประจําทําเนียบรัฐบาลว่า การจัดงานดังกล่าวเป็นการจัดกิจกรรมเพื่อพบปะสังสรรค์ร่วมกันระหว่างสื่อมวลชนประจําทําเนียบรัฐบาลกับเจ้าหน้าที่ทุกฝ่ายที่เกี่ยวข้องภายในทําเนียบรัฐบาลรวมไปถึงในส่วนผู้บริหารฝ่ายการเมือง และผู้บริหารฝ่ายข้าราชการประจํา ซึ่งทุกฝ่ายต่างปฏิบัติหน้าที่ด้วยการคํานึงถึงประโยชน์ของประเทศชาติและประชาชน รวมถึงในส่วนของสื่อมวลชนด้วย โดยการปฏิบัติหน้าที่และการทํางานของทุกคนนั้นมีการประสานเชื่อมโยงกัน
พร้อมกล่าวในนามของคณะรัฐมนตรี ขอขอบคุณทุกคนสําหรับการทํางานร่วมกับรัฐบาลในปีที่ผ่านมา และหวังว่าการทํางานในปีต่อไปซึ่งคาดว่าจะต้องมีงานอีกเป็นจํานวนมากที่ต้องทํา ขอให้ทุกคนได้ทํางานร่วมกันด้วยความเข้าใจ เกื้อกูล ส่งเสริม ช่วยเหลือซึ่งกันและกันทั้งสองฝ่าย ซึ่งเชื่อมั่นว่าบรรยากาศในการทํางานระหว่างกันจะเป็นไปด้วยดี ส่วนการจัดงานพบปะลักษณะเช่นนี้ก็คงจะจัดอย่างต่อเนื่องต่อไป
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงอุตสาหกรรม ร่วมกิจกรรมทำบุญตักบาตร ฟังธรรมเทศนา เวียนเทียน และถวายเครื่องไทยธรรม เนื่องในเทศกาลวันมาฆบูชา ประจำปี 2560
วันอังคารที่ 14 กุมภาพันธ์ 2560
กระทรวงอุตสาหกรรม ร่วมกิจกรรมทําบุญตักบาตร ฟังธรรมเทศนา เวียนเทียน และถวายเครื่องไทยธรรม เนื่องในเทศกาลวันมาฆบูชา ประจําปี 2560
11 กุมภาพันธ์ 2560 กระทรวงอุตสาหกรรม ร่วมกิจกรรมทําบุญตักบาตร ฟังธรรมเทศนา เวียนเทียน และถวายเครื่องไทยธรรม เนื่องในเทศกาลวันมาฆบูชา ประจําปี 2560
วันที่ 11 กุมภาพันธ์ 2560 นางสาวนิสากร จึงเจริญธรรม รองปลัดกระทรวงอุตสาหกรรม นําทีมข้าราชการ พนักงาน และเจ้าหน้าที่กระทรวงอุตสาหกรรม จํานวนกว่า 60 คน ร่วมกิจกรรมทําบุญตักบาตร ฟังธรรมเทศนา เวียนเทียน และถวายเครื่องไทยธรรม เนื่องในเทศกาลวันมาฆบูชา ประจําปี 2560 ณ วัดบวรนิเวศวิหาร เขตพระนคร กรุงเทพฯ
รัฐบาลไทย-ข่าวทำเนียบรัฐบาล-พิธีปิดโครงการพัฒนาศักยภาพอุตสาหกรรมเชิงสร้างสรรค์ประจำปีงบประมาณ พ.ศ.2560
วันศุกร์ที่ 15 กันยายน 2560
พิธีปิดโครงการพัฒนาศักยภาพอุตสาหกรรมเชิงสร้างสรรค์ประจําปีงบประมาณ พ.ศ.2560
ผู้ตรวจราชการกระทรวงอุตสาหกรรม เป็นประธานปิดโครงการพัฒนาศักยภาพอุตสาหกรรมเชิงสร้างสรรค์ประจําปีงบประมาณ พ.ศ.2560 พร้อมมอบโล่เกียรติยศแก่สถานประกอบการที่เข้าร่วมโครงการฯ จํานวน 36 แห่ง ณ ห้องแซฟไฟร์ 204-205 ศูนย์แสดงสินค้าและการประชุมอิมแพค เมืองทองธานี
วันนี้ (15 กันยายน 2560) นายทองชัย ชวลิตพิเชฐ ผู้ตรวจราชการกระทรวงอุตสาหกรรม เป็นประธานปิดโครงการพัฒนาศักยภาพอุตสาหกรรมเชิงสร้างสรรค์ประจําปีงบประมาณ พ.ศ.2560 พร้อมมอบโล่เกียรติยศแก่สถานประกอบการที่เข้าร่วมโครงการฯ จํานวน 36 แห่ง ณ ห้องแซฟไฟร์ 204-205 ศูนย์แสดงสินค้าและการประชุมอิมแพค เมืองทองธานี
ผู้ตรวจราชการกระทรวงอุตสาหกรรม กล่าวว่า คณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 1 (เขตตรวจราชการที่ 1 , 2 และ 4) ประกอบด้วย สํานักงานอุตสาหกรรมจังหวัดปทุมธานี นนทบุรี พระนครศรีอยุธยา สระบุรี ชัยนาท ลพบุรี สิงห์บุรี อ่างทอง กาญจนบุรี นครปฐม ราชบุรี และสุพรรณบุรี ได้ดําเนินโครงการพัฒนาศักยภาพอุตสาหกรรมเชิงสร้างสรรค์ขึ้น โดยมีผู้เข้าร่วมโครงการจะได้รับผลประโยชน์ 3 ข้อ คือ เพิ่มศักยภาพการแข่งขัน โอกาสทางการค้าและการลงทุน และช่วยกันดูแลแก้ไขปัญหาสิ่งแวดล้อม เพื่อให้เกิดการพัฒนาอย่างต่อเนื่องและยั่งยืน ภายใต้การมีส่วนร่วมของภาครัฐ ชุมชน และภาคอุตสาหกรรม ภายในงานดังกล่าวมีการจัดนิทรรศการ “กษัตริย์แห่งนวัตกรรม” เพื่อเทิดพระเกียรติฯ แด่พระบาทสมเด็จพระปรมินทรมหาภูมิพลอดุลยเดช และเปิดโอกาสให้ผู้ประกอบการที่เข้าร่วมโครงการฯ นําผลงานเชิงสร้างสรรค์จากวัสดุที่ไม่ใช้แล้วมาคิดทําเป็นผลิตภัณฑ์ใหม่ ซึ่งช่วยลดปัญหาสิ่งแวดล้อมด้วยเทคโนโลยีสะอาด (CT : Clean Technology) หรือ 3R (Reduce Reuse Recycle) และช่วยลดค่าใช้จ่ายในการผลิตด้วย
รัฐบาลไทย-ข่าวทำเนียบรัฐบาล-รัฐมนตรีช่วยสมชาย ลงพื้นที่ จ.สุราษฎร์ธานีเยี่ยมชมจุติมาไข่เค็ม ไชยาและชุมชนบ้านเขาถ่าน
วันพุธที่ 22 สิงหาคม 2561
รัฐมนตรีช่วยสมชาย ลงพื้นที่ จ.สุราษฎร์ธานีเยี่ยมชมจุติมาไข่เค็ม ไชยาและชุมชนบ้านเขาถ่าน
รัฐมนตรีช่วยสมชาย ลงพื้นที่ จ.สุราษฎร์ธานีเยี่ยมชมจุติมาไข่เค็ม ไชยาและชุมชนบ้านเขาถ่าน
วันนี้ (22 สิงหาคม 2561) เวลา 11.00 น. นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายจารุพันธุ์ จารโยภาส รองอธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ ลงพื้นที่เยี่ยมชมจุติมาไข่เค็ม อําเภอไชยา จังหวัดสุราษฎร์ธานี โดยมีคุณจุติมา สกุลตันติพงศ์ เจ้าของร้าน ให้การต้อนรับ
จุติมาไข่เค็มที่อําเภอไชยา เป็นเจ้าแรกที่คิดค้นสูตรเสริมไอโอดีเพื่อสุขภาพ ปัจจุบันไข่เค็มไชยา เป็น O-TOP ของอําเภอไชยา มีตลาดส่งจําหน่ายไปทั่วตามจังหวัดต่าง ๆ โดยขั้นตอนการทําไข่เค็มไชยานั้นต้องมีดินปลวกไว้พอกไข่เพื่อให้ไข่แดงดี และไข่แดงในไข่เค็มไชยายังสามารถนําไปใส่ในขนมหวานได้ด้วย เช่น เต้าส้อ หรือขนมโมจิ เป็นต้น
เวลา 13.00 น. ชุมชนบ้านเขาถ่าน ตําบลเขาถ่าน อําเภอท่าฉาง จังหวัดสุราษฎร์ธานี เป็นกลุ่มวิสาหกิจชุมชนพัฒนาเศรษฐกิจชุมชนและเป็นศูนย์เรียนรู้ชุมชน ในการผลิตน้ํามันมะพร้าวสกัดเย็นเครื่องสําอางจากน้ํามันมะพร้าวและสมุนไพร การแปรรูปผลิตภัณฑ์ ร่วมปลูกสมุนไพรชุมชน และเป็นแหล่งท่องเที่ยวเชิงอนุรักษ์มีบ่อน้ําพุร้อนเค็ม ในสํานักสงฆ์ธารน้ําร้อน เกาะนกกลางทะเล กลุ่มอนุรักษ์กุ้มก้ามกราม กลุ่มอนุรักษ์ปูเบี้ยว (ปูแสม) กลุ่มเลี้ยงหอยแครง การทําประมง การทํากะปิ และที่พักโฮมสเตย์ มีผลิตภัณฑ์ที่ได้รับมาตรฐานผลิตภัณฑ์ชุมชน คือ สบู่ก้อนกลีเซอรีน น้ํามันหมักบํารุงผม โดยมีนางขนิษฐา รักเขียว ผู้นําชุมชน ให้การต้อนรับ
รัฐมนตรีช่วยว่าการกระทรวงอุตสาหกรรม เผยว่า กระทรวงอุตสาหกรรม มีการจัดทําโครงการหมู่บ้านอุตสาหกรรมสร้างสรรค์ (Creative Industry Village : CIV) คือ หมู่บ้านแห่งความสมดุลที่นําทุนวัฒนธรรม วิถีชีวิต และอัตลักษณ์ชุมชน มาผนวกกับความคิดสร้างสรรค์และการออกแบบ เพื่อสร้างมูลค่าเพิ่มให้กับสินค้าและบริการของชุมชน เชื่อมโยงกับการพัฒนาแหล่งท่องเที่ยว โดยมอบหมายให้กรมส่งเสริมอุตสาหกรรม เข้ามาให้ความรู้แก่ชาวบ้านชุมชนบ้านเขาถ่าน เพื่อพัฒนาและยกระดับผลิตภัณฑ์ในชุมชนต่อไป
รัฐบาลไทย-ข่าวทำเนียบรัฐบาล-วราวุธ สั่งปิดอุทยานแห่งชาติและวนอุทยานทุกแห่งประเทศ หนึ่งในมาตรการควบคุมการการแพร่ระบาดของไวรัสโคโรนา 2019 (COVID-19)
วันพุธที่ 25 มีนาคม 2563
วราวุธ สั่งปิดอุทยานแห่งชาติและวนอุทยานทุกแห่งประเทศ หนึ่งในมาตรการควบคุมการการแพร่ระบาดของไวรัสโคโรนา 2019 (COVID-19)
นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม จึงมีนโยบายให้ กรมอุทยานแห่งชาติ สัตว์ป่า และพันธุ์พืช ปิดการท่องเที่ยวในเขตอุทยานแห่งชาติและวนอุทยานทุกแห่ง เพื่อเป็นมาตรการในการควบคุมการแพร่ระบาดของโรคติดเชื้อไวรัสโคโรนา 2019
วราวุธสั่งปิดอุทยานแห่งชาติและวนอุทยานทุกแห่งประเทศ หนึ่งในมาตรการควบคุมการการแพร่ระบาดของไวรัสโคโรนา 2019 (COVID-19)
จากสถานการณ์การแพร่ระบาดของไวรัสโคโรนา 2019 (COVID-19) ในปัจจุบัน ด้วยความตระหนักและความเป็นห่วงในความปลอดภัยสุขภาพประชาชนและเจ้าหน้าที่ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม จึงมีนโยบายให้ กรมอุทยานแห่งชาติ สัตว์ป่า และพันธุ์พืช ปิดการท่องเที่ยวในเขตอุทยานแห่งชาติและวนอุทยานทุกแห่ง เพื่อเป็นมาตรการในการควบคุมการแพร่ระบาดของโรคติดเชื้อไวรัสโคโรนา 2019 (COVID-19) โดยในช่วงระยะเวลา ของการปิดอุทยานแห่งชาตินี้ ขอให้อุทยานแห่งชาติทุกแห่งทําการปรับปรุง ฟื้นฟู ภูมิทัศน์ สถาปัตย์ ระบบนิเวศน์ และเตรียมความพร้อมในทุกๆ ด้าน เพื่อรองรับนักท่องเที่ยวภายหลังพ้นวิกฤติการระบาดของไวรัสโคโรนา 2019 (COVID-19)
กรมอุทยานแห่งชาติ สัตว์ป่า และพันธุ์พืช จึงได้ประกาศปิดการท่องเที่ยวในเขตอุทยานแห่งชาติและวนอุทยานทุกแห่ง ตั้งแต่วันที่ 25 มีนาคม 2563 นี้เป็นต้นไป จนกว่าสถานการณ์จะเข้าสู่สภาวการณ์ปกติ สําหรับนักท่องเที่ยวที่ได้จองที่พักอุทยานฯ ในเว็บไซต์ล่วงหน้า สามารถติดต่อขอคืนเงินหรือเลื่อนการจองที่พักได้ที่ เว็บไซต์http://nps.dnp.go.th/พร้อมแนบหลักฐานการชําระเงิน สําเนาบัตรประชาชน และหน้าสมุดบัญชีที่มีชื่อตรงกับผู้จอง สอบถามเพิ่มเติมติดต่อที่ฝ่ายที่พักและบริการ (ในวันเวลาราชการ) โทร 025610777 ต่อ 1719หรือ 025620760